E L Ő T E R J E S Z T É S

**Szombathely Megyei Jogú Város Közgyűlése Gazdasági és Városstratégiai Bizottsága**

**2018. május 14-i ülésére**

**Javaslat az „Óvoda felújítások” 2018. évi költségvetésben biztosított előirányzatának felhasználására**

Szombathely Megyei Jogú Város Önkormányzata 2018. évi költségvetése alapján az óvoda intézmények felújítására 50.000eFt biztosított. A 2018. évi költségvetésről szóló 3/2018. (II. 21.) önkormányzati rendelet 11. § (11) bekezdése alapján a költségvetési szervek állagromlásának megakadályozására irányuló ingatlan-karbantartási munkákra biztosított előirányzatok felhasználásáról a Gazdasági és Városstratégiai Bizottság (továbbiakban: Bizottság) dönt.

Az alábbiak szerint javaslatot teszek a költségvetésben biztosított **„Óvoda felújítások” előirányzat terhére**.

* A Szombathelyi Köznevelési Intézmények Gazdasági, Műszaki Ellátó és Szolgáltató Szervezete (Szombathely, Fő tér 40.) kérelme alapján, **a Szombathelyi Mocorgó Óvoda** (**Szombathely, Váci M. u. 5.**) felújítási munkálatai – oldalfalak festése csoportszobákban, oldalfalak burkolása radiátorok helyén, szivattyú csere - összesen bruttó **1.913.000,- Ft.**
* A Szombathelyi Egyesített Bölcsődei Intézmény (Szombathely, Bem J. u. 33.) kérelme alapján, a **Százszorszép Bölcsőde** (9700 Szombathely, Váci M. u. 5.) felújítási munkálatai – előtető átalakítás, mozgássérült rámpakorlát átalakítás, tető ajtók, hágcsók átalakítás- összesen bruttó **661.035,- Ft.**

Kérem a Tisztelt Bizottságot, hogy az előterjesztést megtárgyalni, a felújítási munkák elvégzéséhez szükséges előirányzat biztosítását támogatni szíveskedjék.

Szombathely, 2018. május 11.

**/:Dr. Puskás Tivadar:/**

polgármester

**HATÁROZATI JAVASLAT**

**…/2018. (V. 14.) GVB sz. határozat**

I. A Gazdasági és Városstratégiai Bizottság az „Óvoda felújítások” 2018. évi költségvetésben biztosított előirányzatának felhasználására vonatkozó előterjesztést megtárgyalta és a felújításhoz szükséges előirányzat biztosítását az alábbiak szerint támogatja:

**„Óvoda felújítások”**

* A Szombathelyi Köznevelési Intézmények Gazdasági, Műszaki Ellátó és Szolgáltató Szervezete (Szombathely, Fő tér 40.) kérelme alapján, **a Szombathelyi Mocorgó Óvoda** (**Szombathely, Váci M. u. 5.**) felújítási munkálatai – oldalfalak festése csoportszobákban, oldalfalak burkolása radiátorok helyén, szivattyú csere - összesen bruttó **1.913.000,- Ft.**
* A Szombathelyi Egyesített Bölcsődei Intézmény (Szombathely, Bem J. u. 33.) kérelme alapján, a **Százszorszép Bölcsőde** (9700 Szombathely, Váci M. u. 5.) felújítási munkálatai – előtető átalakítás, mozgássérült rámpakorlát átalakítás, tető ajtók hágcsók átalakítás- összesen bruttó **661.035,- Ft.**

**II.** A Gazdasági és Városstratégiai Bizottság felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: a költségvetési rendelet soron következő módosítása